hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ja hu it et it hu ja hu hu hu hu hu hu en en es es es es en hu hu hu de hu hu hu hu hu hu hu hu de hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
A Szállító 3 (Transporter 3) 2008
Írta: lulaki (MoziNéző) | 2009,febr,2 | Filmek, S betűs filmek, Több részes filmek | 0 |
Egy nemzetközi hulladékkezelő vállalat, az ECOCORP Ukrajnában készül felállítani új telephelyét. Annak érdekében, hogy a veszélyes hulladékok beszállítását elkezdhessék és különböző lerakóhelyeken lerakhassák, meg kell szerezniük a Leonid Vasilev környezetvédelmi miniszter engedélyét. Mindenre elszánt környezetvédelmi aktivistaként Leonid azonban nem hajlandó engedélyezni, hogy kapzsi üzletemberek szemeteljék tele országát. A nemleges választ hallva az EcoCorp felbérli Jonas Johnsont, a Delta Force ex-ügynökét, hogy találja meg a módját annak, hogy kényszeríthetné ki a miniszter aláírását.
Johnson nem riad vissza a törvénytelen módszerektől: hogy megzsarolja Leonidot, elrabolja lányát, Valentinát. Az a terve, hogy foglyát folyamatosan mozgásban tartja, hogy a miniszternek esélye se legyen kiszabadítania őt. Megpróbálja felbérelni Frank Martint (Jason Statham) a fogoly szállítására, ám Franknek elege van a piszkos melóból, ellenben beajánlja egyik barátját, aki szerinte biztosan szívesen elvállalná a küldetést.
Frank barátja, Malcolm be is adja a derekát, ám hamarosan kudarcot vall, és ezzel alá is írja halálos ítéletét. Johnson emberei rálőnek, s a sebesült férfi autójával Frank házában köt ki – Valentinával az anyósülésen. Mikor Frank megpróbálja kimenteni Valentinát, valaki leüti hátulról, s mire magához tér, Johnson egy bombát erősít a csuklójára, így a Szállító kénytelen elvégezni a küldetést, amit soha nem akart.
Johnson utasításainak megfelelően Frank várostól városig fuvarozza Valentinát, miközben Leonid emberei a nyomában loholnak. Valentina karján is ugyanolyan robbanó karkötő van, mint Frankén, ezzel Johnson mindkettőjüket sakkban tudja tartani, ugyanis a karkötő automatikusan felrobban, amint valamelyikük 20 méternél messzebb merészkedik az autótól, melynek útját Johnson természetesen közelről figyeli.
A Marseille-től Stuttgartig, Stuttgarttól Budapestig, majd végül Odesszáig tartó hajsza során Frank folyamatosan keresi a módját annak, hogy szabadíthatná ki magát és Valentinát. Közös kalandjuk során a páros egymásba szeret, végül aztán Franknek sikerül megmentenie a lányt, megölnie Johnsont és megakadályoznia, hogy az EcoCorp tönkretegye Ukrajna környezetét.
Eredeti cím: Transporter 3 | Műfaj: amerikai-francia akciófilm | Rendező: Olivier Megaton | Játékidő: 100 perc | Zene: Alexandre Azaria | A film forgalmazója: SPI International | Hazai mozi bemutató: 2009. február 5. | Főszereplők: Jason Statham, Natalya Rudakova, Robert Knepper | Webcím: transporter3film.com | Korhatár: 16
Előző Hét élet (Seven Pounds) 2008 | MoziNéző ajánlja!
Következő A látogató (The Visitor) 2007
A Mikulás mentőakció (Saving Santa) 2013
Aki bújt, aki nem (2018)
A fa alatt (Undir trénu) 2017
A titánok haragja 3D (Wrath of the Titans) 2012
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
A művészet templomai: Napóleon 200 (2022)
Megérkezett a Veszélyes lehet a fagyi mozielőzetese
Peter von Kant (2022)
Gyűrűk Ura-trilógia – Középfölde újra mozivásznon!
Elegant Themes által tervezett | Powered by WordPress